
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2048 

22 Αυγούστου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Κατανομή του τακτικού προσωπικού στο Δημοτικό 

Λιμενικό Ταμείο Καλαμάτας. 1 

Μέτρα Περιορισμού Κυκλοφορίας Οχημάτων στο Κέ¬ 
ντρο της Αθήνας. 2 

ΑΠΟΦΑΣΕΙ Σ 

Αριθ. 32413 (1) 


Κατανομή του τακτικού προσωπικού στο Δημοτικό 
Λιμενικό Ταμείο Καλαμάτας. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ - ΝΑΥΤΙΛΙΑΣ ΚΑΙ ΑΙΓΑΙΟΥ 

Έχοντας υπόψη: 

1. Τις διατάξεις του άρθρου 46 του ν. 4071/2012 «Ρυθ¬ 
μίσεις για την τοπική ανάπτυξη, την αυτοδιοίκηση και 
την αποκεντρωμένη διοίκηση Ενσωμάτωση Οδηγίας 
2009/50/ΕΚ» (85 Α'). 

2. Τις διατάξεις του ν. 4024/2011 «Συνταξιοδοτικές 
ρυθμίσεις, ενιαίο μισθολόγιο - βαθμολόγιο, εργασια¬ 
κή Εφεδρεία και άλλες διατάξεις εφαρμογής του με¬ 
σοπρόθεσμου πλαισίου δημοσιονομικής στρατηγικής 
2012- 2015» (226 Α'). 

3. Τις διατάξεις του π.δ. 65/2011 «Διάσπαση του Υπουρ¬ 
γείου Εσωτερικών, Αποκέντρωσης και Ηλεκτρονικής 
Διακυβέρνησης στα Υπουργεία α) Εσωτερικών και β) 
Διοικητικής Μεταρρύθμισης και Ηλεκτρονικής Διακυ¬ 
βέρνησης, συγχώνευση των Υπουργείων Οικονομίας, 
Ανταγωνιστικότητας και Ναυτιλίας και Θαλασσίων Υπο¬ 
θέσεων, Νήσων και Αλιείας στο Υπουργείο Ανάπτυξης, 
Ανταγωνιστικότητας και Ναυτιλίας και μεταφορά στον 
Πρωθυπουργό των Γενικών Γραμματειών Ενημέρωσης 
και Επικοινωνίας και στο Υπουργείο Παιδείας, Διά Βίου 
Μάθησης και Θρησκευμάτων της Γ ενικής Γ ραμματείας 
Νέας Γενιάς (Α' 147), 

4. Τ ις διατάξεις του π.δ. 85/2012 ίδρυση και μετονομα- 
σία Υπουργείων, μεταφορά και κατάργηση υπηρεσιών» 
(Α' 141), όπως αντικαταστάθηκε από το άρθρο 1 του 
π.δ. 94/2012 (Α' 149), η περίπτωση (α) του οποίου αντι- 
καταστάθηκε με το άρθρο 3 του π.δ. 98/2012 (Α' 160). 

5. Τις διατάξεις του π.δ. 119/2013 «Διορισμός Αντιπροέ¬ 


δρου της Κυβέρνησης, Υπουργών, Αναπληρωτών Υπουρ¬ 
γών και Υφυπουργών» (Α'153). 

6. Το υπ’ αριθ. 2/24-7-2012 πρακτικό της Επιτροπής 
Επίλυσης Αμφισβητήσεων του άρθρου 46 παρ. 3 του 
ν. 4071/2012, σχετικά με την κατανομή του προσωπικού 
που υπηρετεί στο Λιμενικό Ταμείο Ν. Μεσσηνίας. 

7. Το γεγονός ότι η σχετική δαπάνη για τη μισθοδοσία 
τον υπαλλήλων θα επιβαρύνει τους προϋπολογισμούς των 
οικείων Δημοτικών Λιμενικών Ταμείων, αποφασίζουμε: 

Κατανέμουμε το προσωπικό του Λιμενικού Ταμείου Ν. 
Μεσσηνίας, ως εξής: 



ΟΝΟΜΑΤΕΠΩΝΥΜΟ 

Δημοτικό Λιμενικό 
Ταμείο Καλαμάτας 

1. ΒΑΣΙΛΙΚΗ ΛΥΜΠΕΡΟΠΟΥΛΟΥ - 
ΓΑΖΟΥΛΗ του Σπυρίδωνος 

2. ΔΗΜΗΤΡΟΓΑΡΥΦΑΛΙΑ 
ΠΕΤΡΟΠΟΥΛΟΥ του Σταύρου 


3. ΓΕΩΡΓΙΑ ΚΑΤΣΙΓΙΑΝΝΗ 
του Θεοδώρου 


Η απόφαση αυτή να δημοσιευθεί στην Εφημερίδα της 
Κυβερνήσεως, 


Αθήνα, 13 Αυγούστου 2013 

οι ΥΠΟΥΡΓΟΙ 

ΕΣΩΤΕΡΙΚΩΝ ΝΑΥΤΙΛΙΑΣ ΚΑΙ ΑΙΓΑΙΟΥ 

ΙΩΑΝΝΗΣ ΜΙΧΕΛΑΚΗΣ ΜΙΛΤΙΑΔΗΣ ΒΑΡΒΙΤΣΙΩΤΗΣ 
-♦- 

Αριθ. ΔΜΕΘ/οικ./3253/στ/0718/Φ.911 (2) 

Μέτρα Περιορισμού Κυκλοφορίας Οχημάτων 
στο Κέντρο της Αθήνας. 

ΟΙ ΥΠΟΥΡΓΟΙ 

ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ - 
ΠΕΡΙΒΑΛΛΟΝΤΟΣ, ΕΝΕΡΓΕΙΑΣ 
ΚΑΙ ΚΛΙΜΑΤΙΚΗΣ ΑΛΛΑΓΗΣ - 
ΔΗΜΟΣΙΑΣ ΤΑΞΗΣ ΚΑΙ ΠΡΟΣΤΑΣΙΑΣ ΤΟΥ ΠΟΛΙΤΗ 

Έχοντας υπόψη: 

1. Το π.δ. 69/88 περί Οργανισμού της Κεντρικής Υπηρε¬ 
σίας Γ.Γ.Δ.Ε. όπως αυτό τροποποιήθηκε με το π.δ. 340/90 
περί Συστάσεως Γεν. Δ/νσεων, το π.δ. 293/91 περί Συστά- 
σεως Οργανικής Μονάδας στη Γ.Γ.Δ.Ε. και το π.δ. 167/92 
περί τροποποιήσεως του Οργανισμού της Γ.Γ.Δ.Ε. 

2. Τις διατάξεις της παραγράφου 5 του άρθρου 41 
και του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά όργανα, που κυρώθηκε 
με το άρθρο πρώτο του π.δ. 63/2005 «Κωδικοποίηση 
της Νομοθεσίας για την Κυβέρνηση και τα Κυβερνητικά 
όργανα, (ΦΕΚ 98 Α' 2005). 

3. Το π.δ. 118 (ΦΕΚ152 Α72013), τροποποίηση του 
π.δ. 85/2012 (ΦΕΚ Α' 141/2012), Ίδρυση Υπουργείου Υπο¬ 
δομών, Μεταφορών και Δικτύων κ.λπ. 

4. Το π.δ. 119/2013, (ΦΕΚ Α' 153/2013), «Διορισμός Αντι¬ 
προέδρου της Κυβέρνησης, Υπουργών, Αναπληρωτών 
Υπουργών και Υφυπουργών». 

5. Τις διατάξεις των παραγράφων 6 και 7 του άρθρου 
52 του Κ.Ο.Κ., που κυρώθηκε με το Νόμο 2696/1999 (ΦΕΚ 
57Α'/23-3-99), περί κυρώσεως του Κώδικα Οδικής Κυ¬ 
κλοφορίας, όπως τροποποιήθηκε με το Ν. 3542/2007 
(ΦΕΚ 50Α'/2-3-07) και ισχύει, σε συνδυασμό και με τις 
διατάξεις του άρθρου 31 του Ν. 3904/2010 (ΦΕΚ Α'218) 
και με σκοπό την εξυπηρέτηση του δημοσίου συμφέ¬ 
ροντος, το οποίο επιβάλλει την αποσυμφόρηση του 
κέντρου της Αθήνας. 

6. Τις διατάξεις του άρθρου 50 του Ν. 4030/2011 (ΦΕΚ 
249Α725-11-2011). 

7. Τ ις διατάξεις της υπ’ αριθ. 16229/2012 (ΦΕΚ 1467Β'/ 
3-5-2012), απόφασης των Υπουργών: α) Περιβάλλοντος 
Ενέργειας και Κλιματικής Αλλαγής, β) Υποδομών, Με¬ 
ταφορών και Δικτύων και γ) Προστασίας του Πολίτη, 
που αφορά στα Μέτρα περιορισμού κυκλοφορίας επι¬ 
βατηγών αυτοκινήτων, φορτηγών και λεωφορείων στο 
μικρό και μεγάλο δακτύλιο της Αθήνας. 

8. Το γεγονός ότι από την παρούσα απόφαση δεν 
προκαλείται δαπάνη σε βάρος του Κρατικού Προϋπο¬ 
λογισμού, αποφασίζουμε: 

1. Στο κέντρο της Αθήνας που περικλείεται από το δα¬ 
κτύλιο που σχηματίζουν οι λεωφόροι και οδοί: «Λ. Αλε- 
ξάνδρας-Ζαχάρωφ-Λ. Μεσογείων-Φειδιππίδου-Μιχαλα- 
κοπούλου-Σπύρου Μερκούρη-Βρυάξιδος-Υμηττού-Ηλ. 
Ηλιού-Ανδρ. Φραντζή-Λ. Ανδρ. Συγγρού-Χαμοστέρνας- 
Πειραιώς-Ιερά Οδός-Λ. Κωνσταντινουπόλεως-Αχιλλέως- 
Πλατεία Καραϊσκάκη-Καρόλου-Μάρνη-28ης Οκτωβρίου 
(Πατησίων)-Λ. Αλεξάνδρας», ισχύουν οι εξής περιορισμοί 
της κυκλοφορίας: 

Από 09 Σεπτεμβρίου 2013 έως και 11 Ιουλίου 2014 για 
τις ημέρες Δευτέρα έως Πέμπτη κατά τις ώρες 07.00 
έως 20.00 και για την Παρασκευή από 07.00 έως 15.00, 
επιτρέπεται μόνο η εκ περιτροπής κυκλοφορία των 
επιβατηγών αυτοκινήτων ιδιωτικής χρήσης και των 
φορτηγών αυτοκινήτων ιδιωτικής χρήσης με μέγιστο 
επιτρεπόμενο βάρος μέχρι 2,2 τόνους, με βάση το τε¬ 
λευταίο ψηφίο του αριθμού κυκλοφορίας τους, ως εξής: 

Τ ις άρτιες (ζυγές) ημερομηνίες κυκλοφορούν τα επι¬ 
βατηγό αυτοκίνητα ιδιωτικής χρήσης και τα φορτηγά 
αυτοκίνητα ιδιωτικής χρήσης με μέγιστο επιτρεπόμενο 
βάρος μέχρι 2,2 τόνους, που ο αριθμός κυκλοφορίας 
τους τελειώνει σε 0, 2, 4, 6 και 8 (δηλαδή σε ζυγό αριθμό) 
και τις περιττές (μονές) ημερομηνίες κυκλοφορούν τα 
επιβατηγό αυτοκίνητα ιδιωτικής χρήσης και τα φορτηγά 
αυτοκίνητα ιδιωτικής χρήσης με μέγιστο επιτρεπόμενο 
βάρος μέχρι 2,2 τόνους, που ο αριθμός κυκλοφορίας 
τους τελειώνει σε 1, 3, 5, 7 και 9 (δηλαδή σε μονό αριθμό). 

Στις οριακές λεωφόρους και οδούς του δακτυλίου 
δεν ισχύουν τα παραπάνω μέτρα περιορισμού της κυ¬ 
κλοφορίας. 


Τα μέτρα δεν ισχύουν τις επίσημες αργίες, καθώς και 
τις ημέρες που πραγματοποιούνται 24ωρες απεργίες 
των Μέσων Μαζικής Μεταφοράς. 

Εφ’ όσον συντρέχουν ειδικοί λόγοι, τα μέτρα μπορούν 
να αρθούν με απόφαση του Υπουργού Δημόσιας Τάξης 
και Προστασίας του Πολίτη. 

2. Από τους περιορισμούς της προηγούμενης παρα¬ 
γράφου εξαιρούνται: 

α. Τα οχήματα που αναφέρονται στην παρ. 1 εδ. α' 
και β' της υπ’ αριθ. 16229/2012 (1467 Β73-5-2012) κοινής 
υπουργικής απόφασης, 
β. Τα αυτοκίνητα υβριδικής τεχνολογίας, 
γ. Αυτοκίνητα Κρατικά, Δημοτικά, Οργανισμών ή επι¬ 
χειρήσεων κοινής ωφέλειας με ειδικούς αριθμούς κυ¬ 
κλοφορίας ή με εμφανή σήματα των Υπηρεσιών αυτών. 

δ. Το αυτοκίνητο του επικεφαλής κάθε ξένης απο¬ 
στολής, καθώς και τα αυτοκίνητα των Προξένων, εφ’ 
όσον αυτοί εκπροσωπούν τη χώρα τους στην Ελλάδα. 

ε. Αυτοκίνητα με ξένες πινακίδες Ελλήνων του εξωτε¬ 
ρικού και ξένων επισκεπτών της Χώρας για τις πρώτες 
σαράντα (40) ημέρες της παραμονής τους στην Ελλάδα. 

Επίσης αυτοκίνητα νοικιασμένα από ξένους επισκέ¬ 
πτες της Χώρας και Έλληνες μόνιμους κατοίκους του 
εξωτερικού για το ίδιο χρονικό διάστημα, τα οποία 
δύνανται να μεταφέρονται με μέριμνα της επιχείρη¬ 
σης στον τόπο παράδοσης ή παραλαβής (αεροδρόμια, 
λιμάνια, ξενοδοχεία κ.λπ.) υπό την προϋπόθεση ότι θα 
υπάρχει στο αυτοκίνητο αντίγραφο του αντίστοιχου 
μισθωτηρίου συμβολαίου. 

στ. Αυτοκίνητα γιατρών με μόνο επιβάτη τον ίδιο το 
γιατρό για εξυπηρέτηση επειγόντων περιστατικών. 

ζ. Αναπηρικά αυτοκίνητα αναπήρων πολέμου, τα οποία 
φέρουν ειδικές κρατικές πινακίδες κυκλοφορίας, εφ’ 
όσον οδηγούνται από τους ίδιους τους ανάπηρους ή 
τους μεταφέρουν. 

η. Επιβατηγό αυτοκίνητα, τα οποία είναι ειδικά δια¬ 
σκευασμένα ή αυτόματα για τη μεταφορά πολιτικών 
αναπήρων εφ’ όσον οδηγούνται από τους ίδιους τους 
ανάπηρους ή τους μεταφέρουν, με την προϋπόθεση ότι 
ο ανάπηρος θα είναι εφοδιασμένος με σχετική βεβαί¬ 
ωση των αρμόδιων Διευθύνσεων των Περιφερειακών 
Αυτοδιοικήσεων ή Δήμων της Χώρας, στην οποία θα 
αναφέρεται ο αριθμός κυκλοφορίας του αυτοκινήτου. 

θ. Αυτοκίνητα που μεταφέρουν ασθενείς που χρειάζο¬ 
νται συχνή θεραπεία (π.χ. νεφροπαθείς, καρκινοπαθείς, 
άτομα με πολιομυελίτιδα ή Άτομα με Αναπηρίες), εφ’ 
όσον μεταφέρουν τα ανωτέρω άτομα, με την προϋπό¬ 
θεση ότι οι ασθενείς θα έχουν εφοδιαστεί με σχετική 
βεβαίωση των αρμοδίων Διευθύνσεων των Περιφερει¬ 
ακών Αυτοδιοικήσεων ή Δήμων της Χώρας. 

Η βεβαίωση θα χορηγείται στους ενδιαφερομένους 
από τις αρμόδιες Διευθύνσεις Κοινωνικής Πρόνοιας 
των Περιφερειακών Αυτοδιοικήσεων, κατόπιν ανάλο¬ 
γης βεβαίωσης του Νοσηλευτικού Ιδρύματος στο οποίο 
υποβάλλεται σε θεραπεία ο ασθενής και όπου θα ανα¬ 
γράφεται η διάρκεια και η συχνότητα της απαιτούμενης 
θεραπείας, και ο αριθμός κυκλοφορίας του αυτοκινήτου. 

ι. Αυτοκίνητα μεταφοράς φαρμάκων, ή αγγειοκαρ- 
διοχειρουργικών υλικών, ή υλικών οστεοσυνθέσεως, ή 
ανταλλακτικών τεχνητών νεφρών, ή βιολογικών υγρών 
ασθενών, με μόνιμα εμφανή σήματα της επιχείρησης 
και εφ’ όσον μεταφέρουν τα πιο πάνω υλικά. 

Η παραπάνω χρήση πρέπει να αποδεικνύεται από 
σχετική ένδειξη στην άδεια κυκλοφορίας του οχήματος. 

ια. Μέχρι εκατόν είκοσι (120) αυτοκίνητα για κάθε 
ημερήσια εφημερίδα της Αθήνας που ευρίσκεται εντός 
του δακτυλίου και μέχρι ογδόντα (80) για εκτός, μέχρι 
είκοσι (20) αυτοκίνητα για κάθε ημερήσια εφημερίδα 
της Θεσσαλονίκης, μέχρι πέντε (5) αυτοκίνητα για κάθε 
ημερήσια εφημερίδα του Πειραιά και των επαρχιών, 
μέχρι πέντε (5) αυτοκίνητα για κάθε αθλητική εφημε¬ 
ρίδα. Μέχρι τριάντα πέντε (35) αυτοκίνητα των εβδο¬ 
μαδιαίων εφημερίδων της Αθήνας, και μέχρι πέντε (5) 
της υπόλοιπης Ελλάδας, μέχρι δέκα (10) αυτοκίνητα 
των εβδομαδιαίων ειδησεογραφικών περιοδικών της 
Αθήνας, και μέχρι πέντε (5) της υπόλοιπης Ελλάδας, 
και μέχρι πέντε (5) αυτοκίνητα των εβδομαδιαίων ει- 
δησεογραφικών οικονομικών περιοδικών, για την κά¬ 
λυψη εκτάκτων αναγκών πληροφόρησης ύστερα από 
έγγραφο του Διευθυντή των ανωτέρω εφημερίδων και 
περιοδικών. Μέχρι τριάντα (30) αυτοκίνητα για το Δι¬ 
οικητικό Συμβούλιο της ΕΣΗΕΑ και ΠΟΕΣΥ ύστερα από 
έγγραφο του Προέδρου τους. 

ιβ. Δύο (2) αυτοκίνητα για κάθε αεροπορική εταιρεία, 
η ύπαρξη της οποίας θα αποδεικνύεται από σχετική 
κατάσταση της Υπηρεσίας Πολιτικής Αεροπορίας. 

ιγ. Μέχρι δέκα (10) αυτοκίνητα του Πρακτορείου Εφη¬ 
μερίδων και Περιοδικών «ΑΡΓΟΣ Α.Ε.», μέχρι δέκα (10) αυ¬ 
τοκίνητα του Πρακτορείου Εφημερίδων και Περιοδικών, 
«ΕΥΡΩΠΗ Α.Ε. πρακτορεύσεως και διανομής ημερήσιου 
και περιοδικού τύπου», μέχρι δέκα (10) αυτοκίνητα του 
Αθηναϊκού Πρακτορείου Ειδήσεων και μέχρι πέντε (5) 
αυτοκίνητα του Μακεδονικού Πρακτορείου Ειδήσεων. 

ιδ. Μέχρι δεκαπέντε (15) αυτοκίνητα για την Εθνική 
Τράπεζα, μέχρι δέκα (10) αυτοκίνητα για κάθε άλλη 
Τράπεζα, ύστερα από έγγραφο των κεντρικών Διοική¬ 
σεων αυτών, και μέχρι τέσσερα (4) αυτοκίνητα για την 
Ένωση Ελληνικών Τραπεζών. 

ιε. Αυτοκίνητα των Κομμάτων που έχουν εκλεγεί στην 
Ελληνική Βουλή ή στο Ευρωπαϊκό Κοινοβούλιο ως εξής: 

Μέχρι τριακόσια (300) αυτοκίνητα για το πρώτο πο¬ 
λιτικό κόμμα, μέχρι διακόσια (200) για το δεύτερο, μέ¬ 
χρι εξήντα (60) για το τρίτο, μέχρι πενήντα (50) για 
το τέταρτο, μέχρι σαράντα (40) για το πέμπτο, μέχρι 
τριάντα (30) για το έκτο και μέχρι είκοσι (20) για το 
έβδομο. Μέχρι πέντε (5) αυτοκίνητα για κάθε Βουλευτή 
ή Ευρωβουλευτή, μέχρι είκοσι (20), για τις ανάγκες των 
γραφείων Υπουργών και Υφυπουργών, μέχρι επτά (7), 
για τις ανάγκες των γραφείων Γενικών Γραμματέων και 
Ειδικών Γ ραμματέων. Μέχρι δύο (2) για κάθε τέως βου¬ 
λευτή που δεν εξελέγη στις τελευταίες εκλογές, εφόσον 
αυτές έγιναν στην ίδια χρονιά που ισχύει ο δακτύλιος. 

Μέχρι εκατό (100) αυτοκίνητα για τις ανάγκες των 
γραφείων της Βουλής των Ελλήνων, που καθορίζεται 
ύστερα από έγγραφο του Προέδρου της και μέχρι σα¬ 
ράντα (40) αυτοκίνητα για τις ανάγκες των γραφείων 
της Προεδρίας της Δημοκρατίας. 

Μέχρι πέντε (5) αυτοκίνητα για τις ανάγκες κάθε πρώ¬ 
ην Προέδρου της Δημοκρατίας, πρώην Πρωθυπουργού 
και πρώην Προέδρου της Βουλής των Ελλήνων. 

ιστ. Μέχρι σαράντα (40) αυτοκίνητα για την Ένωση 
Ανταποκριτών Ξένου Τύπου, εφ’ όσον οδηγούνται από 
ξένο ανταποκριτή. 

ιζ. Μέχρι πενήντα (50) αυτοκίνητα για τον πάροχο της 
Δημόσιας Ραδιοτηλεόρασης, μέχρι είκοσι (20) αυτοκί¬ 
νητα για κάθε ραδιοφωνικό σταθμό και μέχρι σαράντα 
(40) αυτοκίνητα για κάθε τηλεοπτικό σταθμό που λει¬ 


τουργεί νόμιμα και εδρεύει εντός του δακτυλίου, μέχρι 
τριάντα (30) αυτοκίνητα για εκτός και μέχρι τριάντα 
(30) αυτοκίνητα για τη Γ.Γ. Τύπου και Πληροφοριών για 
την κάλυψη των αναγκών τους. 

ιη. Μέχρι τρία (3) αυτοκίνητα για την Ένωση Ανταπο¬ 
κριτών Ελληνικού Τύπου του Εξωτερικού. 

ιθ. Ειδικά αυτοκίνητα χρηματαποστολών, η χρήση των 
οποίων θα προκύπτει από ένδειξη που θα αναγράφεται 
στην άδεια κυκλοφορίας του οχήματος. 

κ. Μέχρι τριάντα πέντε (35) αυτοκίνητα των φυσιοθε¬ 
ραπευτών του Υποκαταστήματος ΙΚΑ Αθήνας για την 
εκτέλεση υπηρεσίας. Επίσης μέχρι είκοσι (20) αυτοκί¬ 
νητα των φυσιοθεραπευτών ελευθέρων επαγγελματιών, 
που δεν διατηρούν εργαστήριο, ούτε είναι υπάλληλοι 
Νοσοκομείου ή άλλου Ιδρύματος και προσφέρουν τις 
υπηρεσίες τους σε κατάκοιτους, εφ’ όσον επιβαίνουν 
μόνοι στα αυτοκίνητά τους, με βάση πίνακα που θα 
υποβάλλει στην Διεύθυνση Τροχαίας Αττικής το Δ.Σ. 
του Πανελληνίου Συλλόγου Φυσιοθεραπευτών. 

κα. Μέχρι τρία (3) αυτοκίνητα της Γ.Σ.Ε.Ε. και μέχρι 
δύο (2) αυτοκίνητα του Ε.Κ.Α. 

κβ. Από δεκαπέντε (15) αυτοκίνητα για την Εθνική Ένω¬ 
ση Φωτορεπόρτερ Ελλάδος, τηνΈνωση Νέων Ελλήνων 
Φωτορεπόρτερ, τηνΈνωση Φωτοειδησεογράφων Ελλά¬ 
δος και την Πανελλαδική Ένωση Φωτοειδησεογράφων, 
για επαγγελματικές ανάγκες των μελών της, με πίνακες 
που θα υποβάλλουν στη Διεύθυνση Τροχαίας Αττικής 
μόνο τα Δ.Σ. των Ενώσεών τους. 

κγ. Τα εκπαιδευτικά αυτοκίνητα των επαγγελματιών 
εκπαιδευτών οδηγών αυτοκινήτων που η επαγγελματική 
τους έδρα βρίσκεται μέσα στα όρια του δακτυλίου της 
παρ. 1 της παρούσας απόφασης. 

κδ. Τα αυτοκίνητα των εν ενεργεία δικαστικών, των 
οποίων η έδρα της εργασίας τους ή η κατοικία τους 
ευρίσκεται εντός των ορίων του δακτυλίου, και εφ’ όσον 
οδηγούνται από τους ίδιους. 

κε. Τα αυτοκίνητα των μονίμων κατοίκων της περιοχής 
που περικλείεται από τα όρια του δακτυλίου, εφ’ όσον 
οι κάτοχοί τους εφοδιαστούν με ειδική κάρτα από το 
Δήμο Αθηναίων, προσκομίζοντας σχετικό αποδεικτικό 
ωραρίου εργασίας, για χρονικό διάστημα μιας (1) ώρας 
πριν την έναρξη της εργασίας και μόνο για την έξοδό 
τους από την περιοχή του δακτυλίου, και για χρονικό 
διάστημα δύο (2) ωρών από τη λήξη του ωραρίου τους 
για την επιστροφή τους στον τόπο κατοικίας τους. 

Τα αυτοκίνητα αυτά για την έξοδό τους από το δακτύ¬ 
λιο και την είσοδό τους σ’ αυτόν θα κινούνται μόνο μέσα 
σε προκαθορισμένη ζώνη του δακτυλίου, αναλόγως του 
τόπου κατοικίας του κατόχου, χρησιμοποιώντας τη συντο¬ 
μότερη διαδρομή από και προς την κατοικία του ιδιοκτήτη. 
Οι ζώνες αυτές είναι οι εξής: 

Α Ζώνη: Η περιοχή που περικλείεται από τις λεωφό¬ 
ρους και οδούς: Λ. Αλεξάνδρας-Ζαχάρωφ-Λ. Μεσογείων- 
Φειδιππίδου-Μιχαλακοπούλου-Σπ. Μερκούρη-Ριζάρη-Λ. 
Βασ. Σοφίας-Βασ. Γεωργίου Α'-Σταδίου-Αιόλου-28ης 
Οκτωβρίου (Πατησίων)-Λ. Αλεξάνδρας. 

Β Ζώνη: Η περιοχή που περικλείεται από τις λεωφό¬ 
ρους και οδούς: 28ης Οκτωβρίου (Πατησίων)-Αιόλου- 
Σταδίου-Ερμού-Πειραιώς-Ιερά Οδός-Λ. Κωνσταντινουπό- 
λεως-Αχιλλέως-Πλ. Καραϊσκάκη-Καρόλου-Μάρνη-28ης 
Οκτωβρίου (Πατησίων). 

Γ Ζώνη: Η περιοχή που περικλείεται από τις λεωφό¬ 
ρους και οδούς: Ερμού-Πλατεία Συντάγματος-Λ. Αμα- 

λίας-Λ. Ανδρ. Συγγρού-Καλλιρρόης-Παναγή Τσαλδάρη- 
Χαμοστέρνας-Πειραιώς-Ερμού. 

Δ Ζώνη: Η περιοχή που περικλείεται από τις λεω¬ 
φόρους και οδούς: Λ. Βασ. Σοφίας-Ριζάρη-Σπ. Μερκού- 
ρη-Υμηττού-Ηλ. Ηλιού-Α.Φραντζή-Καλλιρρόης- Λ. Ανδρ. 
Συγγρού-Λ. Βασ. Αμαλίας-Λ. Βασ. Σοφίας. 

Οι ειδικές αυτές κάρτες θα φέρουν χρώμα που αντι¬ 
στοιχεί στη συγκεκριμένη ζώνη κυκλοφορίας, και θα 
αναγράφουν το ονοματεπώνυμο τη δ/νση κατοικίας του 
κατόχου, και τον αριθμό κυκλοφορίας του αυτοκινήτου. 

κστ. Μέχρι είκοσι (20) αυτοκίνητα που χρησιμοποιεί 
η «ΑΤΤΙΚΟ ΜΕΤΡΟ Α.Ε.» για την επίβλεψη των έργων 
κατασκευής του «ΜΕΤΡΟ». 

κζ. Μέχρι οκτώ (8) Αυτοκίνητα που χρησιμοποιούν οι 
Γενικές Διευθύνσεις της Γ.Γ.Δ.Ε. του Υπουργείου Υπο¬ 
δομών Μεταφορών και Δικτύων. 

Μέχρι είκοσι πέντε (25) της Υπηρεσίας ΔΜΕΟ της Γ.Γ.Δ.Ε. 
του Υπουργείου Υποδομών Μεταφορών και Δικτύων. 

κη. Μέχρι είκοσι (20) Ι.Χ.Ε. Αυτοκίνητα που χρησιμοποι¬ 
ούν οι Υπηρεσίες: Δ9, ΔΚΕΣΟ, και ΔΚΕΟ, της Περιφέρειας 
Αττικής για την κάλυψη των Υπηρεσιακών αναγκών για τη 
διαχείριση του οδικού δικτύου αρμοδιότητας τους ως εξής: 

Μέχρι δέκα (10) της Δ9, μέχρι πέντε (5) της ΔΚΕΟ, 
μέχρι πέντε (5) της ΔΚΕΣΟ. 

κθ. Μέχρι δύο (2) αυτοκίνητα για την Εθνική Μετεω¬ 
ρολογική Υπηρεσία (ΕΜΥ). 
λ. Μέχρι δύο (2) αυτοκίνητα για το ΠΕΡΠΑ. 
λα. Μέχρι πέντε (5) αυτοκίνητα για το Γεωδυναμικό 
Ινστιτούτο του Εθνικού Αστεροσκοπείου Αθηνών. 

λβ. Μέχρι πέντε (5) φορτηγά αυτοκίνητα ιδιωτικής 
χρήσεως της εταιρείας που έχει, τη συντήρηση του 
συστήματος φωτεινής σηματοδότησης ή τη συντήρηση 
του συστήματος διαχείρισης Κυκλοφορίας Ν. Αττικής, 
στην περιοχή ισχύος των περιοριστικών μέτρων, και για 
όσο διάστημα είναι σε ισχύ η σύμβασή της. 

λγ. Φορτηγά αυτοκίνητα ιδιωτικής χρήσης (μέγιστου 
επιτρεπόμενου βάρους έως 2,2 τόνους), εφ’ όσον μετα¬ 
φέρουν τρόφιμα ή ποτά, είδη για νοσοκομεία ή κάνουν 
διανομή τύπου. 

λδ. Φορτηγά αυτοκίνητα ιδιωτικής χρήσης (μέγιστου 
επιτρεπόμενου βάρους έως 2,2 τόνους) από 14.30 μέχρι 
17.00, εφ’ όσον διανέμουν εμπορεύματα, που δεν καλύ¬ 
πτονται από την προηγούμενη περίπτωση. 

3. Τα αυτοκίνητα που αναφέρονται στην περίπτωση α' 
της προηγούμενης παραγράφου κυκλοφορούν μόνο εάν 
είναι εφοδιασμένα με ειδικό σήμα χρώματος πράσινου, 
το οποίο επικολλάται σε εμφανές σημείο επί των οχημά¬ 
των, σύμφωνα με τα οριζόμενα στην παρ. 3 της υπ’ αριθ. 
16229/2012 (1467 Β'/3-5-2012) κοινής υπουργικής απόφασης. 

4. Τα αυτοκίνητα που αναφέρονται στις περιπτώσεις 
(ια, ιβ, ιγ, ιδ, ιε, ιστ, ιζ, ιη, ιθ, κ, κα, κβ, κγ, κε, κστ, κζ, 
κη, κθ, λ, λα και λβ), της παραγράφου 2, επιτρέπεται 
να κυκλοφορούν στο δακτύλιο μόνον εφ’ όσον έχουν 
εφοδιαστεί με τις ειδικές άδειες κυκλοφορίας από τη 
Διεύθυνση Τροχαίας Αττικής. 

Οι άδειες κυκλοφορίας στο δακτύλιο χορηγούνται 
μετά από αίτηση των δικαιουμένων προς την Διεύθυνση 
Τροχαίας Αττικής, στην οποία υποβάλλονται και τυχόν 
αιτήματα ενδιαφερομένων για χορήγηση ίδιων αδειών 
πέραν των προβλεπομένων στην παρούσα, οι οποίες 
ικανοποιούνται ύστερα από σχετική έγκριση του Υπουρ¬ 
γείου Δημόσιας Τάξης και Προστασίας του Πολίτη. 
Στις άδειες κυκλοφορίας του δακτυλίου θα αναγρά¬ 


φεται ο αριθμός κυκλοφορίας του αυτοκινήτου, το ονο¬ 
ματεπώνυμο του οδηγού και του ιδιοκτήτου ή κατόχου, 
καθώς και η ημερομηνία λήξης αυτών. 

Ειδικά για τη χορήγηση των αδειών κυκλοφορίας στο 
δακτύλιο της περίπτωσης (ι) συνεκτιμώνται οι πραγμα¬ 
τικές ανάγκες, η ελάχιστη κυκλοφορία του εντύπου κλπ. 

Η προθεσμία υποβολής των αιτήσεων καθορίζεται 
μέχρι και την 31-10-2013, ενώ οι άδειες που θα χορη¬ 
γηθούν από τη Διεύθυνση Τροχαίας Αττικής, ισχύουν 
μέχρι και την 11-07-2014. 

5. Για την αντιμετώπιση επειγόντων και εκτάκτων πε¬ 
ριστατικών η Διεύθυνση Τροχαίας Αττικής μπορεί να 
χορηγεί, κατά την κρίση της, προσωρινές άδειες κυκλο¬ 
φορίας στο δακτύλιο, ολιγοήμερης διάρκειας, οι οποίες 
δεν είναι δυνατόν να υπερβαίνουν τις πέντε (5) ημέρες. 

Οι προσωρινές αυτές άδειες χορηγούνται μετά από 
αίτηση των ενδιαφερομένων προς την ανωτέρω Διεύ¬ 
θυνση Τροχαίας και θα αναγράφουν τον αριθμό κυκλο¬ 
φορίας του αυτοκινήτου, τον ιδιοκτήτη και οδηγό αυτού, 
καθώς και το χρονικό διάστημα ισχύος αυτών. 

6. Οι περιορισμοί κυκλοφορίας του Εμπορικού Τριγώ¬ 
νου και της «ΜΠΛΕ ΖΩΝΗΣ», όπως αυτοί καθορίζονται 
με σχετικές Αποφάσεις, δεν θίγονται από την παρούσα. 

7. Οι παραβάτες της παρούσας, τιμωρούνται σύμφωνα 
με τις διατάξεις της παραγράφου 6 του άρθρου 52 του 
Κ.Ο.Κ. (Ν. 2696/1999 (ΦΕΚ 57Α723-3-99), περί κυρώσε- 
ως του Κώδικα Οδικής Κυκλοφορίας, όπως τροποποι¬ 
ήθηκε με το Ν. 3542/2007 (ΦΕΚ 50Α'/2-3-07) και ισχύει 
σε συνδυασμό και με τις διατάξεις του άρθρου 31 του 
Ν. 3904/2010 (ΦΕΚ Α' 218). 

Οι ίδιες ποινές επιβάλλονται και στους κατοίκους του 
δακτυλίου κατόχων της ειδικής κάρτας, σε περίπτωση 
κυκλοφορίας τους σε ζώνη διαφορετική από την επι¬ 
τρεπόμενη ή σε ώρες άλλες από τις προβλεπόμενες για 
τις ζώνες αυτές, από την παρούσα απόφαση. 

8. Συστήνεται Τριμελής (3) Επιτροπή που αποτελείται 
από ένα (1) εκπρόσωπο του Υπουργείου Υποδομών, Με¬ 
ταφορών και Δικτύων, έναν (1) εκπρόσωπο του Υπουρ¬ 
γείου Περιβάλλοντος, Ενέργειας και Κλιματικής Αλλαγής 
και ένα (1) εκπρόσωπο του Υπουργείου Δημόσιας Τάξης 
και Προστασίας του Πολίτη. 

Η Επιτροπή θα εξετάζει και θα εισηγείται για θέμα¬ 
τα που αφορούν στα μέτρα περιορισμού κυκλοφορίας 
οχημάτων στο κέντρο της Αθήνας, καθώς και για ειδικές 
περιπτώσεις που δεν περιλαμβάνονται στις παραπάνω 
παραγράφους. 

9. Με απόφαση του Υπουργού Υποδομών, Μεταφο¬ 
ρών και Δικτύων και μετά από εισήγηση της παραπάνω 
Τριμελούς Επιτροπής, είναι δυνατόν να τροποποιούνται 
προσωρινά τα όρια του δακτυλίου, καθώς και η χρονική 
διάρκεια εφαρμογής αυτού σε τοπική κλίμακα για τις 
ανάγκες εκτέλεσης εργασιών του «ΜΕΤΡΟ». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Αυγούστου 2013 

